अधिकारों के प्रति जागरूक हो उपभोक्ता
राष्ट्रीयउपभोक्ता दिवस पर गुरुवार को कलेक्ट्रेट स्थित सूचना केंद्र में विचार गोष्ठी हुई। गोष्ठी में उपभोक्ता संरक्षण मंच अध्यक्ष शिवशंकर जांगिड़ ने कहा कि जब तक उपभोक्ता स्वयं के अधिकारों के प्रति जागरूक नहीं होंगे, तब तक शोषण से मुक्ति नहीं मिलेगी। उपभोक्ता आलस छोड़े तथा जब कभी भी शोषण का शिकार हो, तुरन्त जिला मंच में पहुंचकर न्याय की गुहार लगाए। उन्होंने बताया कि जिला मंच की ओर से बीते दो वर्षों में करोड़ों के प्रतिकार पीड़ित उपभोक्ताओं को प्रदान किए है। सदस्य सुभाष मेघवाल ने कहा कि उपभोक्ता कानून सस्ता न्या सुलभ न्याय है। कम से कम खर्च में उपभोक्ताओं को न्याय दिया जाता है। समिति महामंत्री धन्नाराम सैनी ने उपभोक्ता संरक्षण के विभिन्न पहलूओं के बारे में जानकारी दी।
डीएसओ लियाकत अली ने उपभोक्ता संरक्षण परिषद् के कार्यकलाप शिकायत के त्वरित निवारण के उपाय के बारे में जानकारी दी। गोष्ठी में भैराराम इसराण, संतोष पड़िहार, किरोड़ीमल मीणा, जयसिंह, मंगलसिंह, गजेंद्र खत्री, पंकज प्रजापत, सुरेंद्र जाखड़, सुरेंद्र डूडी, जसवीर, पार्षछ मोहम्मद अली, भंवरलाल नायक, विनोद दनेवा, सुरेंद्र माहीच, कपिल महर्षि आदि उपस्थित थे।
संचालन एडवोकेट राजेंद्र राजपुरोहित किया। इसी प्रकार किसान नेता आदूराम न्योल की अध्यक्षता में उपभोक्ता दिवस पर हुए कार्यक्रम की अध्यक्षता जाट कीर्ति संस्थान सचिव लक्षमणराम महला ने की। न्योल ने कहा कि देश की 72 प्रतिशत आबादी गांवों में बसती है, जो अपने अधिकारों से अनजान है। उपभोक्ता जागरूक बने तथा किसी भी वस्तु की खरीद पर पक्का बिल जरूर ले तथा उसकी पूरी जांच परख भी करें। कार्यक्रम में किसनाराम बाबल, हरिराम न्यौल, नरेंद्र राठौड़, हरिराम पूनिया, सुमेर सिहाग, वाजिद खान, किशोर घांघू, हरफूलसिंह, नेमीचंद, बीरबल सिंह, लिछमणराम मेघवाल आदि उपस्थित थे।
राष्ट्रीय उपभोक्ता दिवस पर हुई विचार गोष्ठी
चूरू. सूचना केंद्र में राष्ट्रीय उपभोक्ता दिवस पर हुई संगोष्ठी में बोलते उपभोक्ता मंच अध्यक्ष शिवशंकर।
hin_Deva hin_Deva hin_Deva hin_Deva hin_Deva hin_Deva